רני בלייר

רן (רני) בלייר (נולד ב-8 ביוני 1962) הוא במאי טלוויזיה ותסריטאי ישראלי, זוכה פרס האקדמיה לטלוויזיה. בלייר כיהן כיו"ר איגוד הבמאים בישראל. נולד באופקים ליוסטה בלייר, יליד בודפשט, ולסימה (אלקבץ) ילידת קזבלנקה, שעלו בעליית הנוער. בגיל שלוש עברה משפחתו להתגורר במושב ישע שבנגב המערבי. אביו היה מזכ"ל התאחדות חקלאי ישראל בשנות ה-2000. באמצע שנות השמונים סיים בלייר לימודיו בחוג לקולנוע וטלוויזיה בפקולטה לאמנויות ע"ש דוד ויולנדה כץ באוניברסיטת תל אביב. בתחילת דרכו ביים קליפים מוזיקליים לברי סחרוף באלבומיו "חם על הירח" ו"סימנים של חולשה". באותה תקופה החל לביים כתבות טלוויזיה בערוץ הראשון ובערוץ 8. בשנים 1999–2004 כתב וביים, לצד ענת אסולין ואורי סיון את סדרת הטלוויזיה "שבתות וחגים", אשר שודרה במשך 5 עונות בערוץ 3 בכבלים (כיום - הוט). עבור ערוץ זה בשנת 2006 ביים וכתב ביחד עם ענת אסולין וארי פולמן את הסדרה "פרשת השבוע", אשר שודרה במשך 3 עונות עד 2009. ב-2008 החליף את דורון צברי כראש איגוד הבמאים, תפקיד בו כיהן עד מאי 2012, אז החליף אותו יריב הורוביץ. בשנת 2009 ביים את הסדרה "תיבת נח", אותה יצר שמוליק קלדרון ושודרה בערוץ 2 בזכיינית "רשת". בלייר גם היה שותף בכתיבת התסריט יחד עם מאיה הפנר. בשנת 2011 כתב וביים את "אדמה", מיני-סדרה בת 5 פרקים המשודרת בהוט 3. לאחר מכן יצר וביים את סדרת הדרמה הפוליטית "שביתה", אשר עלתה לשידור ביולי 2012 בערוץ yes Drama. בשנת 2012 בלייר התמודד לכנסת ה-19, במקום השלישי במפלגת "ארץ חדשה" אך הרשימה לא עברה את אחוז החסימה. ב-2014 השתתף בסרטו של דני מנקין, "האם זה אתה?", לצדו של אלון אבוטבול. ב-7 בינואר 2015 שודר בערוץ 1 הסרט "ההפך", במסגרת המשדר "איסור ונגיעה". הסרט, המבוסס על ספרו "ההפך" של יהושע גרינברג, מגולל את סיפור האהבה בין בחור ישיבה (איתמר רוטשילד) לבין נערה חולה בסרטן (קרן ברגר). בלייר משתתף בסרט כשחקן, בתפקיד בחור הישיבה בבגרותו. את הסרט ביים עמיחי גרינברג. ב-2017 מונה לראש התוכנית לתואר ראשון בבית הספר לקולנוע במכללת ספיר. באותה שנה השתתף בסדרת הערפדים ג'ודה שיצר ציון ברוך וחזר לתפקידו בעונה השנייה שעלתה ב-2020. ב-2021 השתתף בסרט "אל תחכי לי" (שעלילתו מתרחשת בשכונת פרדס כץ של שנות ה-90), בתפקיד אביו ה"לוזר" של הגיבור הראשי, מתן אייזנברג, שאותו מגלם עומר חזן. ב-2024 שיחק את מוטי קונפורטי בסדרת הטלוויזיה "אינדל". רני בלייר, במיזם "אישים" לתיעוד היצירה הישראלית רני בלייר, במסד הנתונים הקולנועיים IMDb (באנגלית) רני בלייר, באתר "אידיבי", מאגר הידע העברי לקולנוע ישראלי ועולמי רני בלייר, באתר ארכיון הסרטים הישראלי בסינמטק ירושלים nrg מעריב, תחנות התרבות של רני בלייר, באתר nrg‏, 9 בפברואר 2006 נתנאל אלפסי, דניאל זרחי, אי אפשר לברוח, באתר הארץ, 6 ביוני 2008 לי-אור אברבך, רני בלייר מורה נבוכים, באתר nrg‏, 17 בינואר 2009 ynet, תורתם אמנותם, באתר ynet, 28 במאי 2009 איילת שני, חמישים זה השלושים החדש, באתר הארץ, 9 בפברואר 2012 עינב שיף‏, רני בלייר בן 50: "עכשיו אני אתנפל על המדינה", באתר וואלה, 7 ביוני 2012 שחר סמוחה, ‏רני בלייר, מס' 3 ב"ארץ חדשה", בונה על הבחירות הבאות, באתר גלובס, 9 בפברואר 2013 בן שני, ‏"אנשים בלילה" עם רני בלייר, באתר iCast‏, 12 ביוני 2013 עופר מתן, ‏הבמאי רני בלייר: "יותר חשוב לבלום שחיתויות מלחוקק חוקים", באתר גלובס, 7 בינואר 2015 אשר קשר, רני בלייר: השנאה של הדרומים לתל אביבים היא תוצר של הסתה שנועדה לשלוט בנו, באתר mynet (כפי שנשמר בארכיון האינטרנט), 11 ביולי 2016 אור סיגולי, הבמאי רני בלייר: "השמאל דורש סטירה", באתר כלכליסט, 9 בנובמבר 2016 שגיא בן נון‏, "דולרים בגרביים של ביבי? זה כלום, יש לו צוללות בכיסים", באתר וואלה, 26 במאי 2017 אלישיב רייכנר, שתי מדינות יהודיות: התסריט הרע של רני בלייר, באתר nrg‏, 16 ביוני 2017 טליה לוין, ‏רני בלייר חושף: "עברתי במחאה החברתית סוג של 'אירוע מוחי'", באתר מעריב אונליין, 19 בנובמבר 2017 ילקוט הפרסומים 6524, רשומות. ארי פינס, ‏"הייתי מרוסק נפשית. נשארנו בלי שקל. הייתי צריך לחזור לתלם, לפרנס. לקחתי קלונקסים כדי להירדם. הייתי שבור לגמרי", באתר ‏מאקו‏, 12 בנובמבר 2014 גילי איזיקוביץ, אהבה מהוססת, באתר הארץ, 7 בינואר 2015